text: Nu kører trafikken igen
  28 januar 2014 kl. 05.55
  Tirsdag morgen gled trafikken atter normalt på de syd- og sønderjyske veje efter mandagens snekaos.
  Bilisterne har nedsat hastigheden, og hverken Sydøstjyllands Politi eller Syd- og Sønderjyllands Politi melder om uheld i løbet af natten til tirsdag.
  Mandag skete talrige mindre uheld, og der opstod dagen igennem lange bilkøer på motorvejene.
  I Fredericia blev en 68-årig kvinde dræbt, da en brandbil under udrykning i et kryds kørte ind i en bil, som hun var passager i. Omstændighederne omkring ulykken bliver nu undersøgt af politiet.
  